Tavallisen TV:n kuvasuhde on 4:3, kun taas laajakuva-TV:n kuvasuhde on 16:9.
16:9:n kannattajat perustelevat kuvasuhdetta sillä, että suurin osa elokuvista kuvataan laajakuvana, joten niiden katsominen laajakuva-TV:llä on mukavampaa. Suurin osa DVD-elokuvista, jotka on kuvattu laajakuvana on saatavilla sekä 16:9- että 4:3-kuvasuhteilla, mutta 16:9-kuvasuhteella kuvasta näkee enemmän kuin 4:3-kuvasuhteella, jossa osa kuvasta voidaan leikata pois. Tämä tunnetaan Pan & Scan nimellä, jolloin TV:ssä näkyy elokuvalle tärkeät kohdat ja "turha" kuva-ala leikataan pois.
Laajakuvaelokuvia tulisi katsoa letterboxattuina tavallisella 4:3-kuvasuhteen TV:llä. Tällöin kuvasuhde pysyy oikeana ja koko elokuva näkyy, tosin mustat palkit pienentävät näkyvää kuva-alaa.